“Зимно поддържане и снегопочистване на общинска пътна мрежа за територията на община Земен, за зимен експлоатационен сезон - 2016/2017 г., включително до 31.12.2017 г., по обособени позиции”


ОДОБРЯВАМ: ……………………..

ДИМИТЪР СОТИРОВ
Кмет на Община  ЗЕМЕН

ДОПЪЛНИТЕЛНА ИНФОРМАЦИЯ

за участие в обществена поръчка чрез събиране на оферти с обява с предмет: 
“Зимно поддържане и снегопочистване на общинска пътна мрежа за територията на община Земен, за зимен експлоатационен сезон - 2016/2017 г., включително до 31.12.2017 г., по обособени позиции”
Гр. Земен, 2016 г.

I.Общи условия, съдържащи пълно описание предмета на поръчката
1. Възложител:

Димитър Сотиров
Кмет на  Община Земен
ул. "Христо Ботев" № 3

гр. Земен, п.к.2440
Република България

2. Вид на поръчката

Събиране на офети с обява  на основание чл. 187 от ЗОП

3. Правно основание за избор на процедурата

Чл. 187, ал. 1 от ЗОП във връзка с чл. 20, ал. 3, т. 2 от ЗОП

4. Код по Общ терминологичен речник (CPV)
4.1. Основен предмет:

Код по CPV - 90620000 – Услуги по почистване на улици от сняг
Доп. предмет:

Код по CPV – 90630000 – Услуги по почистване на улици от лед
5. Предмет на обществената поръчка

Предоставяне на услуги по “Зимно поддържане и снегопочистване на общинска пътна мрежа за територията на община Земен, за зимен експлоатационен сезон - 2016/2017 г., включително до 31.12.2017 г., по обособени позиции”
В обхвата на възлаганата услуга са:

	№ по
  ред
	Път номер
	Стар номер
	Наименование
	Километраж
	Дължина
(км)

	
	
	
	
	От км
	До км
	

	
	Обособена позиция 1 „Зимно поддържане на общинска пътна мрежа на прилежащите на гр.Земен населени места“

	2.
	PER2041
	62341
	/ІІІ-6233/Земен-Земенски манастир
	0,000
	2,500
	2,500

	4.
	PER3038
	60523+60525
	/ІІІ-605, Мурено-Враня стена/-Долна Врабча-
-Смиров дол-/ІІІ-605/
	0,000
	7,600
	7,600

	8.
	PER3044
	М6
	/ІІІ-603/Пещера-мах.Турски дол
	0,000
	0,900
	0,900

	9.
	PER3045
	М8
	/ІІІ-6233/Земен-мах.Марковци
	0,000
	1,900
	1,900

	10.
	PER3046
	М7
	/ІІІ-623,Лобош-Земен/Жабляно-Жаблянски манастир Св.Йоан Предтеча
	0,000
	3,200
	3,200

	
	ОБЩА ДЪЛЖИНА                          
	16,100

	
	Обособена позиция 2 „Зимно поддържане на общинска пътна мрежа на територията на други населени места в община Земен“

	1.
	PER2040
	60528(1)
	/ІІІ-6052,п.к Дивля/-Дивля-Горна Глоговица-Одраница
	0,000
	12,700
	12,700

	3.
	PER3037
	60311(2)
	/ІІІ-605/Габров дол-Беренде
	0,000
	2,900
	2,900

	5.
	PER3039
	60524
	/ІІІ-605, Габров дол-Мурено/-Падине
	0,000
	1,600
	1,600

	6.
	PER3042
	М2
	/ІІІ-605/Мурено-мах.Воинци
	0,000
	1,800
	1,800

	7.
	PER3043
	М4
	/ PER2040/Дивля –мах.Бежанска
	0,000
	2,900
	2,900

	
	ОБЩА ДЪЛЖИНА                          
	21,900


За всеки обект от всяка обособена позиция, участникът следва да извършва: Зимно поддържане, Снегочистене, Опесъчаване и аварийни услуги. В задълженията на изпълнителя се включва и осигуряване на материали за извършване на опесъчаване и третиране срещу заледяване, което участникът да съобрази при изготвяне на офертата си.
6. Обособени позиции: да
	ОП №
	Наименование
	км
	Дейност
	Прогнозна/Максимална стойност (лв. без ДДС)

	
	
	
	
	

	1
	Зимно поддържане на общинска пътна мрежа на прилежащите на гр.Земен населени места
	16,100
	Зимно поддържане, Снегочистене, Опесъчаване и аварийни услуги
	22 455,30лв. /двадесет и две хиляди и четиристотин и петдесет и пет лева и тридесет ст./

	2
	Зимно поддържане на общинска пътна мрежа на територията на други населени места в община Земен 
	21,900
	Зимно поддържане , Снегочистене, Опесъчаване и аварийни услуги
	30 544,70 лв. /тридесет хиляди и петстотин и четиридесет и четири лева и седемдесет ст./



ВАЖНО: Всеки участник може да представи оферта за участие само за една обособена позиция. Участник, който представи оферта и за двете обособени позиции ще бъде отстранен.
7. Възможност
за представяне на варианти в офертите:

Не се предвижда възможност за представяне на варианти.

8. Място и срок за изпълнение на поръчката

Място на извършване на услугата: Общинска пътна мрежа (IV-то класна пътна мрежа) в населените места на територията на община Земен. 

Срокът за изпълнение на поръчката е до 31 декември 2017 г. 

9. Прогнозна (максимална) стойност на обществената поръчка

Стойността на поръчката се определя в български лева, без включен ДДС и се оферира от участника в ценовото му предложение.
Общата прогнозна стойност на поръчката е в размер до 53 000 (петдесет и три хиляди лева) лв., без включен ДДС (или 63 600 лв. със ДДС), разпредели по обособени позиции както е указано.
Участниците ще оферират цени на база единични цени за видовете работи, количествата, на които ще се указват и доказват по време на изпълнение на договорите, в зависимост от нуждите през експлоатационните сезони.
Възложителят е посочил максималния наличен ресурс за изпълнение на възлаганата услуга и няма да заплати по-висока сума от посочената.
10. Начин на финансиране и плащане

За финансиране на тази обществена поръчка община Земен ще използва целеви средства, предоставени за покриване на описаната услуга от републиканския бюджет.

10.1. Начин на плащане – съгласно приложения проекто-договор
Авансово плащане: да, съгласно описаното в проекто-договора.
11. Срок на валидност на офертите

Срокът на валидност на офертите е 3 месеца, включително от крайния срок за получаване на офертите. Срокът на валидност на офертите е времето, през което участниците са обвързани с условията на представените от тях оферти. Срокът на валидност на офертите започва да тече от датата, определена за краен срок за получаване на оферти.

12.  Разяснения
по условията на обществената поръчка

12.1.  При писмено искане за разяснение, направено до 3 (три) дни преди изтичането на срока за получаване на офертите Възложителят най - късно на следващият ден публикува в профила на купувача писмени разяснения по условията на обществената поръчка.

ІІ. Изисквания към участниците

ІІ.1 . Общи изисквания - отнасят се и за двете обособени позиции:

1. В процедурата за възлагане на обществената поръчка могат да участват като участници български или чуждестранни физически или юридически лица, включително техни Обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено и които отговарят на условията, посочени в Закона за обществените поръчки (ЗОП), Търговския закон (ТЗ), Закона за търговския регистър (ЗТР), Закона за предотвратяване и установяване на конфликт на интереси (ЗПУКИ), Закона за мерките срещу изпирането на пари (ЗМСИП), Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС), другите действащи нормативни документи в Република България, както и на изискванията на Възложителя, посочени в настоящата документация за обществена поръчка.


2. Участниците се представляват от законните си представители или от лице, изрично упълномощено да представлява участника в настоящата процедура. Овластяването се извършва посредством изрично нотариално заверено пълномощно, което се прилага в оригинал към офертата.


3 Всеки участник в процедура за възлагане на обществена поръчка има право да представи само една оферта.


4. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта (чл.101, ал.9 от ЗОП).


5. В процедура за възлагане на обществена поръчка едно физическо или юридическо лице може да участва само в едно обединение (чл.101, ал.10 от ЗОП).


6. Свързани лица не могат да бъдат самостоятелни участници в една и съща процедура (чл.101, ал.11 от ЗОП). 

 
7. При изготвяне на офертата всеки участник трябва да се придържа точно към обявените от възложителя условия.

8. Офертите се изготвят на български език.
9. До изтичането на срока за подаване на офертите всеки участник може да промени, да допълни или да оттегли  офертата си.

10. Възложителят отстранява от участие в процедура за възлагане на обществена поръчка участник, когато:

10.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

10.2. е осъден с влязла в сила присъда, освен ако е реабилитиран, за престъпление, аналогично на тези по т. 10.1, в друга държава членка или трета страна;

10.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

10.4. е налице неравнопоставеност в случаите по чл. 44, ал. 5 от ЗОП;

10.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

10.6. е налице конфликт на интереси, който не може да бъде отстранен.

11. Основанията по т.10.1, 10.2 и 10.6 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

12. Точка 10.3 не се прилага, когато:

12.1. се налага да се защитят особено важни държавни или обществени интереси;

12.2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

13. Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. 

14. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

14.1. изпълни задължението по т.13 ;

14.2. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

15. За доказване на личното състояние, на съответствието с критериите за подбор или на съответствие с техническите спецификации участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган. В тези случаи възложителят не може да отстрани участника от процедурата или да откаже да сключи договор с него на основание, че не е представил някой от изискуемите документи, при условие че съответните обстоятелства се доказват от представеното удостоверение или сертификат.

Информацията, която може да бъде извлечена от регистрация в официални списъци или сертифициране, не може да бъде оспорвана без наличието на основание.

ІІ.2. Общи изисквания при участие на обединение  (отнасят се и за двете обособени позиции)
1. В случай, че участникът участва като обединение, което не е регистрирано като самостоятелно юридическо лице, тогава участниците в обединението сключват договор за обединение. Договорът за обединение трябва да съдържа клаузи, които гарантират, че:

· всички членове на обединението са солидарно отговорни, заедно и поотделно, за качественото изпълнение на договора за възлагане на обществената поръчка, независимо от срока, за който е създадено обединението;

· съставът на обединението няма да се променя след подаването на офертата и всички членове на обединението са задължени да останат в него до окончателното  изпълнение на поръчката; 

· обединението е създадено със срок най-малко до окончателното изпълнение на обществената поръчка.

2. Договорът за обединението следва да съдържа клаузи, от които да е видно какво е разпределението на дейностите между отделните членове на обединението с ясно и конкретно посочване на дейностите, които всеки от тях ще изпълнява при изпълнение на договора за възлагане на обществената поръчка.

3. Участниците в обединението трябва да определят лице, което да ги представлява за целите на процедурата. Когато в договора не е посочено лицето, което представлява участниците в обединението, задължително се представя и документ, подписан от лицата в обединението, в който се посочва представляващият.

4. Лице, което участва в обединение или е дало съгласие да бъде подизпълнител на друг  участник, не може да подава самостоятелно заявление за участие или оферта

5. В процедура за възлагане на обществена поръчка едно физическо или юридическо лице може да участва самостоятелно или само в едно обединение.


Възложителят не поставя изискване за създаване на юридическо лице, когато Участникът, определен за изпълнител, е обединение на физически и/или юридически лица.

ІІ.3. Общи изисквания при участие на подизпълнители (отнасят се и за двете обособени позиции)
1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

3. Възложителят изисква замяна на подизпълнител, който не отговаря на условията по т. 2.

4. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

5. При обществени поръчки за строителство, както и за услуги, чието изпълнение се предоставя в обект на възложителя, след сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

6. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

6.1. за новия подизпълнител не са налице основанията за отстраняване в процедурата;

6.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

7. При замяна или включване на подизпълнител изпълнителят представя на възложителя всички документи, които доказват изпълнението на условията по т.6.

ІІ.4. Общи изисквания при използване на капацитета на трети лица (отнасят се и за двете обособени позиции)
1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

5. Възложителят изисква от кандидата или участника да замени посоченото от него трето лице, ако то не отговаря на някое от условията по ал. 4.

6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 2 – 4.
II. 5. Изисквания към участниците (отнасят се за всяка от обособените позиции)
а) Изпълнителят трябва да извършва снегопочистване на Общинската пътна мрежа и посочените населени места в позицията, съгласно изискванията на възложителя. Изпълнителят изпълнява също аварийни дейности - помощ на закъсали автомобили и дейности по разчистване на пътя от паднали/повалени дървета и свлечени земни и скални маси и почистване на канавки и банкети.
Изпълнителят трябва да извършва опесъчаване на Общинската пътна мрежа и посочените населени места в позицията: равномерно разхвърляне на минерални материали за създаване на грапава повърхност на снежния или ледения пласт. 
б) Участникът следва да е изпълнявал услуги идентични или сходни с предмета на обществената поръчка. Под „услуги идентични или сходни с предмета на обществената поръчка” да се разбира извършването на зимно поддържане и снегопочистване на пътни мрежи.

в) Участникът трябва да разполага със собствени и/или наети машини/техника, както следва:
· 4 /четири/ машини за снегочистене. Всички машини да са с предно хидравлично гребло/челен плуг/ в готовност за почистване за периода. 
· 1 /една/ машина за осигуряване изпълнението на опесъчаване за периода 01.01.2017-31.12.2017 г., машината може да е комбинирана - снегопочистваща и пясакоразпръсквач, за опесъчаване може да се използува и бордови автомобил. 
И за двете позиции не се допуска използване на верижни машини.
6. Специфични условия:
6.1.Машини и съоръжения за снегопочистване и снегоизвозване.
6.1.1. Машините и комплектованите с тях съоръжения и приспособления да отговарят на изискванията за високопроизводително, бързо и безопасно извършване на дейностите по отстраняване на снега от пътните и улични платна, пешеходните зони и други определени места; 
6.1.2. При почистването на снега да се запазват подходите към второстепенни пътища и улици, обществени, производствени сгради и площади; специално внимание да се отделя на уличните противопожарни хидранти, съоръжения от електропреносната, водоснабдителната, канализационната, съобщителната  и др. инфраструктурни и съобщителни мрежи и съоръжения. 

6.3. Участникът следва да оферира в техническото си предложение срок за реакция при подаване на сигнал, представляващ времето, за което участникът ще мобилизира наличната техника след получаване на сигнал от възложителя за необходимостта от работа на всички предложени от него машини за изпълнение предмета на договора.
С оглед недопускането на офериране на нереално кратки срокове, участникът следва да обоснове предложения от него срок с обективни обстоятелства, описани в техническото предложение и с приложение на други документи по преценка на участника).
6.4. Изпълнителят може да получава възнаграждение за дежурство на техника, като дните за дежурствата се определят едностранно от възложителя в хода на изпълнение на договора според метеорологичната обстановка. Участникът оферира в своето ценово предложение цена за дежурство за денонощие, която не може да бъде по-висока от 35лв./денонощие. Оферта, която е по-висока от посочения максимум ще бъде отстранена от участие.
7. Контрол:
7.1. Изпълнителят осигурява необходимия вътрешен контрол с цел изпълнение на доставката и услугата, съгласно изискванията на възложителя. 

7.2. Отговорник, определен от изпълнителя ще отговаря и докладва (лично или по телефона) на възложителя в предварително уговорено с него време за изпълнението на договора. В случай на основателно отсъствие, изпълнителят определя заместник, като предварително уведомява за това възложителя.

7.3. Всички услуги, които са обект на тази обществена поръчка ще бъдат обект на редовна проверка от страна на възложителя. Възложителят ще осигури свои представители, които ще осигуряват контрол.
Ш.Оферта - подготовка, съдържание, подаване на офертата:
II. 1. Общи изисквания към подготовката на офертата

При изготвяне на офертата всеки участник трябва да се придържа точно към условията, обявени от възложителя.

Офертата трябва да бъде подписана от представляващия участника съгласно търговската му регистрация, или от надлежно упълномощено/и лице или лица с нотариално заверено пълномощно. В случаите, когато офертата (или документ/и от нея) е подписана от изрично упълномощено лице, което не е представляващ участника съгласно търговската му регистрация, нотариално завереното пълномощно на лицето, подписващо офертата (или документ/и от нея) следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в настоящата процедура за възлагане на обществената поръчка.

Всички документи, които не са оригинали, и за които няма специални изисквания за формата на представяне, следва да бъдат заверени на всяка страница с гриф "Вярно с оригинала" и подпис на законния представител на участника или на упълномощеното/-те лице/-а съгласно нотариално завереното пълномощно.

Всички документи, които участника представя, трябва да са валидни към датата на подаване на офертата, освен ако възложителят не е посочил изрично друг срок.

Ако участниците в процедурата представят документи на език различен от български и същите са представени и в превод на български език, при несъответствие в записите при различните езици, за валидни се считат записите на български език.

Участниците са длъжни в процеса на провеждане на процедурата да уведомяват Възложителя за всички настъпили промени в обстоятелствата по чл.  54, ал. 1, т-1-5 и 7 от ЗОП в 7-дневен срок от настъпването им.

III.2. Съдържание на офертата
Офертата се поставя в запечатана непрозрачна опаковка, която съдържа:

1. Информация за  участника, попълва се Образец № 1;
2. Декларация по чл. 54, ал.1, т.1, 2 и 7 от ЗОП – Образец № 2;

3. Декларация по чл. 54, ал.1, т.3-5 от ЗОП – Образец № 3;

4. Декларация за съгласие с клаузите на проекто-договора – Образец № 4;
5. Декларация за срока на валидност на офертата- Образец № 5;


6. Доказателства за техническите и професионални способности на участниците:


а/ списък на услугите, които са идентични или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената доставка; участникът следва да е изпълнявал доставки идентични или сходни с предмета на обществената поръчка - попълва се Образец № 6;

Под ,,услуги идентични или сходни с предмета на обществената поръчка" да се разбира извършването на зимно поддържане и снегопочистване на пътни мрежи.


б/ Обобщен списък с типа и броя на техниката за обслужване на маршрутите в позицията - попълва се Образец № 7;

7. Нотариално заверено пълномощно на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за регистрация);

8. Декларация за видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители - попълва се Образец № 8;
9. Декларация от подизпълнител, че е съгласен да участва в процедурата като такъв - попълва се Образец № 9;

Забележка: Декларацията се попълва от всеки подизпълнител по отделно.

10. Договор за създаване на обединение за участие в обществената поръчка (когато участникът е обединение, което не е юридическо лице) - заверено копие (ако е приложимо);
11. Документ подписан от всички участници в обединението, с които упълномощават едно лице, което да представлява обединението, да подаде офертата и да попълни, и подпише документите, които са общи за обединението и др. (когато участникът е обединение, което не е юридическо лице и не е изрично вписано в договора, с което се създава обединението) (ако е приложимо),
12. Техническо предложение - попълва се Образец № 10;
13. Ценово предложение - попълва се Образец №11.
Ако участник или негов управител, респективно член на управителните му органи, а в случай, че членовете са юридически лица - техните представители в управителния орган, декларира в съответните декларации или посочи в други документи неверни данни и обстоятелства за доказване на съответствието му с обявените от Възложителя критерии за подбор и това бъде установено от комисията за разглеждане, оценяване и класиране на офертите в хода на провеждане на процедурата по избор на изпълнител, този участник ще бъде предложен за отстраняване от участие в процедурата по възлагане на настоящата обществена поръчка.

При проверка на изискуемите и представени от участника документи комисията за разглеждане, оценка и класиране ще вземе предвид минималните изисквания за технически възможности и квалификация, поставени от Възложителя и в съответствие с тях ще извърши проверката.

IІІ.3. Запечатване
Документите, посочени в т. ІІІ.2 се поставят в запечатана непрозрачна опаковка, като в горния десен ъгъл се изписва:

Община Земен
гр. Земен, ул. „Христо Ботев” № 3
за участие в обществена поръчка чрез събиране на оферти с обява с предмет:
“Зимно поддържане и снегопочистване на общинска пътна мрежа за територията на община Земен, за зимен експлоатационен сезон - 2016/2017 г., включително до 31.12.2017 г., по обособени позиции”
За обособена позиция: ……………………………………………………………………………….

В долният ляв ъгъл на опаковката се посочва наименование на участника, адрес за кореспонденция и по възможност телефон, факс и/или e-mail, както и наименованието на обособената позиция за която се участва

___________________________________________
наименование на участника
_________________________________________________
адрес за кореспонденция
_________________________________________________
лице за контакт, телефон, факс и електронен адрес

Върху плика не се поставят никакви други обозначения и не се полагат никакви други фирмени печати и знаци.

При изготвяне на офертата всеки Участник трябва да се придържа точно към условията, обявени от Възложителя на обществената поръчка, посочени в настоящата документация.

ІІІ.4. Подаване на  оферти

ІІІ.4.1. Място и срок за подаване на оферти

Желаещите да участват в процедурата за възлагане на обществена поръчка чрез събиране на оферти с обява подават офертите си на ул. „Христо Ботрв” № 3, Деловодство на община Земен - всеки работен ден, до крайния срок за подаване на офертите, посочен в обявата, лично или чрез упълномощено от тях лице, по пощата с препоръчано писмо с обратна разписка или чрез куриерска служба.
Възложителят не носи отговорност за получаване на оферти в случай, че се използва друг начин за представяне. 

Всеки участник следва да осигури своевременното получаване на офертата от възложителя в посочения краен срок.
До изтичане на срока за получаване на оферти, всеки участник може да промени, допълни или оттегли офертата си. 

Оттеглянето на офертата прекратява по-нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта (с входящ номер)”.

 В случай че до крайния срок  са получени по-малко от три оферти, първоначално обявения срок за получаване на оферти се удължава с три дни. След изтичането им независимо от броя на подадените оферти Възложителя пристъпва към разглеждане на офертите.
ІІІ.4.2. Приемане на оферти / връщане на оферти
При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър. 

За подаването на офертата на участника се издава документ.

Оферти, които са представени след крайния срок за подаването им или са незапечатани или са с нарушена цялост се връщат на подателя незабавно. Тези обстоятелства се вписват в регистъра.
ІІІ.5.Разглеждане на офертите

ІІІ.5.1.Място и дата на отваряне на офертите 
Място на отваряне на офертите: заседателната зала в сградата на Община Земен, находяща се на ул. "Христо Ботев" № 3, ет. 2, гр. Земен.
Отварянето на офертите е публично и на него могат да присъстват представители на участниците. 

Представители на участника се допускат след удостоверяване на тяхната самоличност и представяне на съответните пълномощни. 

Присъстващите представители вписват имената си и се подписват в изготвен от комисията списък, удостоверяващ тяхното присъствие.

 Комисията отваря офертите по реда на тяхното постъпване и обявява ценовите предложения. Комисията продължава своята работа в закрито заседание с проверка за пълнота и съответствие на офертите, с критериите за подбор поставени от възложителя.     

          Комисията съставя протокол за  разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същи ден се изпраща на участниците и се публикува в профила на купувача.

ІІІ.5.2.Оценка на офертите 

Критерият за оценка на офертите е оптимално съотношение качество-цена, при икономически най-изгодна оферта. 
Избраният от възложителя критерий за оценка на офертите се прилага само по отношение на офертите на участниците, които отговарят на обявените от Възложителя критерии за подбор.

Комплексната оценка се получава като сбор от показатели, както следва:
К = ЦП + ТП

където:


К = комплексната оценка

ЦП = оценка по показател „предлагани ценови параметри“, с тежест в общата оценка от 60 % (максимален брой точки 60)

ТП = оценка по показател „техническо предложение“, с тежест в общата оценка от 40% (максимален брой точки 40)

Отделните показатели се определят по следния начин:

1) „предлагани ценови параметри“ - ЦП = ЦП 1 + ЦП 2 + ЦП 3, като сбор от подпоказателите:
ЦП 1  - показател "цена за снегопочистване на километър", с максимален брой точки - 20 и относително тегло в комплексната оценка 20%.

ЦП 2 - показател "цена за опесъчаване за километър", с максимален брой точки - 20 и относително тегло в комплексната оценка 20%

ЦП 3 - показател "цена за дежурство за денонощие", с максимален брой точки - 20 и относително тегло в комплексната оценка 20%
 
Максималният брой точки по показателите получава офертата с предложена най-ниска цена - 60 точки. 
Точките на останалите участници се определят по следната формула: 
 ЦП 1или ЦП2 = Ц мин/ Ц участник х 20


- Ц мин е най-ниската предложена цена;


- Ц участник е цената предложена от оценявания участник.

- "20" - максималният брой точки по подпоказателя.

2) „техническо предложение“ - ТП 
Максималният брой точки по показателите получава офертата с предложен най-кратък срок за реакция при подаден сигнал - 40 точки. 

Точките на останалите участници се определят по следната формула: 

 ТП = ТП мин/ ТП участник х 40


- ТП мин е най-краткия предложен срок;


- ТП участник е предложеният от оценявания участник срок;
- "40" - максималният брой точки по показателя.

На първо място ще се класира участникът, получил най-голям брой точки комплексна оценка. Максималният брой точки е 100.
В случай, че комплексните оценки на две или повече оферти са равни,  Комисията провежда жребий за определяне на изпълнител между класираните на първо място оферти.

